Eragonas

Šis straipsnis apie knygą, apie filmą žr. Eragonas (filmas).

Eragonas – Christopher Paolini maginės fantastikos knyga, pirmoji „Paveldėjimo ciklo“ dalis, pirmą kartą išleista 2002 metais, Lietuvoje – 2005 metais.

 Turinys 

Jaunas vaikinas vardu Eragonas, medžiodamas miške, suranda keistą mėlyną akmenį, kuris, kaip vėliau paaiškėja, yra ne kas kitas, kaip drakono jauniklio kiaušinis. Nuo tada ir prasideda Eragono nuotykiai, nes kiaušinio ima ieškoti imperatorius Galbatoriksas. Dėl pastarojo kaltės Eragonas netenka įtėvio ir jam tenka trauktis iš gimtojo Karvaholo kaimo.

Eragoną kelionėje lydi Bromas, kaime pagarsėjęs senovinių pasakojimų ir padavimų žinovas. Tačiau vėliau, prieš pat savo mirtį, Bromas atskleidžia Eragonui, jog ir jis kadaise buvo drakono raitelis. Visos Eragono, Safyros (Eragono drakonės) ir Bromo kelionės metu senasis pasakotojas apmoko Eragoną tapti tikru raiteliu. Kelyje jie patiria daugybe nuotykių: susiduria su šešėliu Durza, sutinka paslaptingą vaikiną Murtagą, kuris pasižada padėti Eragonui, bei iš šešėlio nelaisvės išvaduoja elfų princesę Ariją, kuri, kaip paaiškėja, yra apnuodyta.

Eragonas su Murtagu skuba į Vardenų karalystę, (Vardenai – sukilėliai besipriešinantys Galbatoriksui), ieškodami vaisto Arijai išgydyti. Netrukus jiems tenka kautis prieš Galbatorikso pajėgas. Vardenai šiaip ne taip atsilaiko, na o Eragonui tenka susidurti su pačiu šešėliu Durza. Dvikova pasibaigia sunkia Eragono pergale.

 Nuorodos 
 Oficialus Ch. Paolini tinklalapis
 Filmo „Eragonas“ svetainė 

 Šaltiniai 

Kategorija:Kristoferio Paolinio knygos